El departament de Sanitat sol·licita la col·laboració ciutadana quan s'albiren porcs vietnamites o altres animals silvestres
02 de març 2023

![](/media/qghpz14n/captura.png?width=850&height=422.746553552492)

##### Imatge de la web www.selvatica.es

El departament de Sanitat de l'Ajuntament de Sagunt sol·licita la col·laboració ciutadana quan s'albiren porcs vietnamites o altres animals silvestres, com senglars. Davant la presència d'esta mena d'animals, es recorda a la ciutadania que ha de telefonar a la Policia Local, la Guàrdia Rural o el departament de Sanitat.

En este sentit, el regidor de Sanitat, Javier Timón, ha indicat que «**fem una crida a la ciutadania, sobretot davant l'albirament de porcs vietnamites i senglars, però amb caràcter general davant qualsevol animal vagabund que ens trobem tant en el nucli urbà com en la zona rural perquè avisen immediatament als serveis municipals**».

El protocol d'actuació és, quan algun ciutadà o ciutadana veja exemplars d'esta espècie, ha de donar l'avís en el moment de l'albirament i trucar als telèfons de la Policia Local si és zona urbana, Guàrdia Rural si és zona rural o al departament municipal de Sanitat, per a informar sobre la zona on s'hagen vist. El contacte de la Policia local és: 96 265 58 84; el de la Guàrdia Rural és: 626 669 394; el del departament de Sanitat és: 96 265 58 58, a qualsevol d'estes extensions 6848/6850/6846/6847, en este últim cas en horari de matins.

Així mateix, al marge d'estes indicacions, des del departament recorden que és important no acostar-se a l'animal, perquè es podria patir danys. Es tracta d'animals silvestres, i per tant, el més prudent és no intervindre i esperar que acudisca l'empresa adjudicatària del servei de recollida, la Policia Local, etc..

«**Entenent la bona fe i l'esperit de col·laboració de la ciutadania, és recomanable no apropar-se als animals ni intentar capturar-los, per a evitar patir danys o espantar a l'animal, ja que l'empresa de recollida compta amb els mitjans i els coneixements necessaris per a realitzar les captures d'una forma efectiva i sense fer mal als animals**» ha puntualitzat Timón.

*   [](http://www.facebook.com/sharer.php?u=https://aytosagunto.es/va/actualitat/el-departament-de-sanitat-sol-licita-la-col-laboració-ciutadana-quan-s-albiren-porcs-vietnamites-o-altres-animals-silvestres/ "Facebook")
*   [](http://twitter.com/share?url=https://aytosagunto.es/va/actualitat/el-departament-de-sanitat-sol-licita-la-col-laboració-ciutadana-quan-s-albiren-porcs-vietnamites-o-altres-animals-silvestres/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-departament-de-sanitat-sol-licita-la-col-laboració-ciutadana-quan-s-albiren-porcs-vietnamites-o-altres-animals-silvestres/ "Linked In")
*   [](mailto:?body=https://aytosagunto.es/va/actualitat/el-departament-de-sanitat-sol-licita-la-col-laboració-ciutadana-quan-s-albiren-porcs-vietnamites-o-altres-animals-silvestres/)